Դեննի Այելլո
Դեննի Այելլո (անգլ․ Danny Aiello), ամբողջական անուն՝ Դանիել Լուի Այելլո Կրտսեր (անգլ․ Daniel Louis Aiello, Jr),  ), ամերիկացի դերասան, պրոդյուսեր և սցենարիստ։

Կենսագրություն 
Դեննի Այելլոն ծնվել է Նյու Յորքում 1933 թվականի հունիսի 20-ին մի ընտանիքում, որտեղ կային ևս 5 երեխաներ։Դեննիի հայրը աշխատող էր, իսկ մայրը՝ դերձակուհի։ Երբ դժբախտություն էր պատահել Դեննիի մոր հետ (նա կուրացել էր), հայրը լքել էր ընտանիքը։ Դրանից հետո Դեննին իր ամբողջ կյանքը մեղադրեց հորը դավաճան արարքի համար և հաշտվեց նրա հետ միայն տարիներ անց (1993 թվական)․ չնայած դրան՝ նա չկարողացավ ամբողջությամբ ներել նրան։ 
Դեռ մանկուց Դեննին հեըաքրքրվում էր կինոարվեստով։ Երբ ապագա դերասանը դարձավ 16 տարեկան, նա որոշեց համալրել ամերիկյան բանակի շարքերը, որտեղ ծառայեց 3 տարի։ Դրանից հետո Այելլոն վերադարձավ  Նյու Յորք և այնտեղ փոխեց շատ աշխատատեղեր իրեն, այնուհետև՝ իր ընտանիքին ապահովելու համար։

Կարիերա 
Դեննին իր կարիերան կինոյում սկսեց բավականին ուշ։ Առաջին ֆիլմը, որում հայտնվել է Այելլոն, թողարկվել է 1972 թվականին։ Առաջին ֆիլմը, որում հայտնվել է Այելլոն, լույս է տեսել 1972 թվականին։
Իր կինո-կարիերայի ընթացքում դերասանը խաղացել է շուրջ իննսուն դերեր։ 
Շատ դեպքերում դերասանը հանդես է եկել խիստ ոստիկանների կամ աշխատողների դերերում, որոնց ավելի շատ բնութագրում են կերպարի կարծրությունն ու ինչ-որ տեղ դաժանությունը, ինչպես նաև գռեհկությունը։ Եղան նաև կերպարներ,  որոնց հիմնական առանձնահատկությունը հումորի և ինքնասիրության զգացում էր։ Կինոյի կարիերայում Այելլոյի վերելքներից մեկը  նրա մասնակցությունն էր «Մի անգամ Ամերիկայում» հանրահայտ ֆիլմում։ Ֆիլմում դերասանը խաղացել է ոստիկանապետի դերը։ Հետագայում Այելլոյին հաջողվեց աշխատել այնպիսի հայտնի ռեժիսորի հետ, ինչպիսին է Վուդի Ալենը։ Դեննին նկարահանվել է նրա կինոնկարներում՝ «Կահիրեի մանուշակագույն վարդ», «Բրոդվեյ Դեննի Ռոուզ» և «Ռադիոյի օրեր»։

Դեննի Այելլոն ոչ միայն դերասան է, այլև երաժշտական կատարող։ Նա թողարկել է մի քանի սկավառակ։

Այելլոյի բնութագրական առանձնահատկություններից նրա շրջապատում հատկապես ցնցեց նրա ցուցադրական պահպանողականությունը, որը (ըստ դերասանի խոսքերի) իր կաթոլիկ դաստիարակության արդյունքն էր։
Վերջին շրջանում դերասան Դեննի Այելլոն շարունակում էր նկարվել ֆիլմերում։

Անձնական կյանք 
1955 թվականին Դենի Այելլոն ամուսնացավ Սենդի Քոենի հետ։ Դերասանը չորս երեխա ունի՝ Դենի (Դենի Այելո III,կասկադյոր), Հեյմի, Ռիկի, Ստեյսի։ 
Այելլոն մահացավ 2019 թվականի դեկտեմբերի 12-ին 86 տարեկան հասակում հիվանդանոցում (Նյու Ջերսի) կարճատև հիվանդությունից հետո։

Ֆիլմեր 

 1973 - Դանդաղ պայթեցրեք թմբուկը/ Bang the Drum Slowly
 1974 - Կնքահայրը 2 / The Godfather Part II - Թոնի Ռոսատո
 1978 - Մատներ / Fingers
 1978 - Արյունակից եղբայրներ / Bloodbrothers
 1981 - Ֆորթ Ապաչ Բրոնքս / Fort Apache the Bronx
 1984 - Մի անգամ Ամերիկայում / Once Upon a Time in America - ոստիկանության պետ Վինսենթ Այելլո
 1985 -  Կահիրեի մանուշակագույն վարդը / The Purple Rose Of Cairo
 1985 -  Պաշտպան / The Protector
 1985 - The Stuff - Վիկկերս
 1987 - Լուսնի ուժը / Moonstruck
 1987 - Ռադիոյի օրեր / Radio Days
 1987 - Մարդը կրակի վրա / Man on Fire
 1989 - Արա այն, ինչ պետք է / Do the Right Thing
 1989 - Հունվարյան մարդ / January Man
 1989 - Հարլեմի գիշերներ / Harlem Nights
 1989 - Սպիտակ տենդ / White Hot
 1989 - Շրջանավարտի մահը / The Preppie Murder
 1990 - Յակոբի սանդուղք / Jacob’s Ladder
 1990 - Հարվածային ջոկատ / Shock Troop
 1990 - Կոմերսանտ / The Closer
 1991 - Հուդզոնյան բազե / Hudson Hawk
 1991 - 29-րդ փողոց / 29th Street
 1991 - Սիրուհի / Mistress
 1991 - Եվս մեկ շրջան / Once Around
 1992 - Ռուբի / Ruby
 1993 - Ես և երեխան / Me and the Kid
 1993 - Վարունգ / The Pickle
 1993 - Գերեզմանատան ակումբ / The Cemetery Club - Բեն Կաց
 1994 - Լեոն / Léon 
 1994 - Բարձր նորաձևություն / Pret-A-Porter - մայոր Հեմիլթոն
 1995 - Փաստաբան՝ որպես վստահված դեմք / Power of Attorney
 1996 - Երկու օր հովտում / 2 Days in the Valley
 1996 - Անապատի լուսին / Mojave Moon
 1996 - Քաղաքապետարան / City Hall
 1996 - Երկուսը չափազանց շատ են / Two Much
 1997 - Վերջին դոն / The Last Don - Դոն Դոմենիկո Կլերիչիոն
 1997 - Բրուքլինում ծնվածները / A Brooklyn State of Mind
 1998 - Վերջին Դոն II / The Last Don II  - Դոն Դոմենիկո Կլերիչիոն
 2003 - Փոստով հարսնացուն - Թոնի Սանտինին
 2006 - Սլեվինի երջանիկ թիվը / Lucky Number Slevin 
 2014 - Հասիր  ինձ եթե կարող ես / Reach Me

Ծանոթագրություններ

Աղբյուրներ 
 
 Официальный сайт 

Ամերիկացի դերասաններ
Ամերիկացի կինոդերասաններ
Նյու Յորք քաղաքում ծնվածներ
Ամերիկացի հեռուստատեսային դերասաններ
20-րդ դարի ամերիկացի դերասաններ
21-րդ դարի ամերիկացի դերասաններ
Ամերիկացի տղամարդ թատերական դերասաններ
«Էմմի» մրցանակի դափնեկիրներ
Ամերիկացի պրոդյուսերներ
Ամերիկացի սցենարիստներ
Ամերիկացի տղամարդ կինոդերասաններ
Ամերիկացի հնչյունավորողներ
Ամերիկացի կինոպրոդյուսերներ